Lipesaleme 114 | Bibele e Inthaneteng | Phetolelo ea Lefatše le Lecha
114 Ha Baiseraele ba tsoa Egepeta,+Ntlo ea Jakobo e tsoa ho batho ba buang ka mokhoa o sa utloisiseheng,+ 2 Juda e ile ea e-ba sebaka sa hae se halalelang,+Iseraele ea e-ba sebaka sa hae se seholo se pusong ea hae.+ 3 Leoatle la bona ’me la baleha;+Ha e le Jordane, ea qala ho khutlela morao.+ 4 Lithaba tsa tlōla-tlōla joaloka lipheleu,+Maralla a tlōla-tlōla joaloka likonyana. 5 Molato e ne e le eng ka uena, leoatle, hore ebe u ile ua baleha,+Uena Jordane, hore ebe u ile ua qala ho khutlela morao?+ 6 Lōna lithaba, hore ebe le ile la qala ho tlōla-tlōla joaloka lipheleu;+Lōna maralla, la tlōla-tlōla joaloka likonyana?+ 7 Utloa bohloko bo boholo ka lebaka la Morena, Uena lefatše,+Ka lebaka la Molimo oa Jakobo, 8 Ea fetolang lefika hore e be letamo la metsi le nang le lehlaka,+Ea fetolang lefika le thata hore e be seliba sa metsi.+